Diari Oficial de la Generalitat Valenciana


Sumari del DOGV 7426, del 18-12-2014 (2014/11160)

ORDE 24/2014, de 15 de desembre, de la Conselleria d'Hisenda i Administració Pública, per la qual es modifica l'annex del Reglament del Joc del Bingo, aprovat per mitjà del Decret 43/2006, de 31 de març, del Consell.
------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/2014/12/15/24/dof/vci/html**

### Dades del document

Número de DOGV
:   7426

Data del DOGV
:   18-12-2014

Secció del DOGV
:   I. DISPOSICIONS GENERALS

Número del document
:   2014/11317


Data del document
:   15-12-2014

Organisme emissor
:   Conselleria d'Hisenda i Administració Pública

Tipus de document
:   Ordre

Anàlisi jurídica

 Descriptors 

:   * Conselleria d'Hisenda i Administració Pública
    * joc d'atzar
    * reglament administratiu
    * legislació
    * establiment de jocs

ORDE 24/2014, de 15 de desembre, de la Conselleria d'Hisenda i Administració Pública, per la qual es modifica l'annex del Reglament del Joc del Bingo, aprovat per mitjà del Decret 43/2006, de 31 de març, del Consell. [2014/11051]  
PREÀMBUL  
  
El Reglament del Joc del Bingo aprovat pel Decret 43/2006, de 31 de març, del Consell, inclou un annex, en el qual s'establixen els percentatges de distribució de premis, així com els mètodes per al seu càlcul.  
Estos percentatges han sigut modificats per diferents ordes de la Conselleria d'Hisenda i Administració Pública, tenint en compte les profundes transformacions tant tecnològiques com de demanda social que està patint el joc del bingo.  
En esta línia, és convenient adequar el marc legal per a impulsar diferents ofertes que donen resposta a les noves demandes d'oci.  
Per això s'estima necessari realitzar una reorganització en la distribució dels percentatges dels premis i de la borsa acumulada que dinamitzen el sector i el facen més atractiu per als usuaris.  
En aplicació de l'autorització continguda en la disposició final primera del Decret 43/2006, de 31 de març, del Consell (DOCV 5237, 10.04.2006), pel qual s'aprova el Reglament del Joc del Bingo, que faculta la conselleria competent en matèria de joc, per a modificar l'annex de l'esmentat reglament, i amb un informe previ de l'Advocacia General de la Generalitat,  
  
  
ORDENE  
  
Article únic. Modificació de l'annex del Reglament del Joc del Bingo  
  
Es modifiquen els apartats primer, segon i tercer de l'annex del Reglament del Joc del Bingo, aprovat pel Decret 43/2006, de 31 de març, del Consell, que queda redactat en els termes establits en l'annex a esta orde.  
  
  
DISPOSICIONS ADDICIONALS  
  
Primera. Contingut del dors dels cartons de bingo  
En el dors dels cartons de bingo es consignarà un extracte de les principals regles del joc i les quantitats a distribuir en els distints premis.  
  
  
Segona. Incidència en les dotacions de gasto  
La implementació i posterior desplegament d'esta orde no podrà tindre cap incidència en la dotació de tots i cada un dels capítols de gasto assignats a esta conselleria i, en tot cas, haurà de ser atés amb els mitjans personals i materials de la conselleria competent per raó de la matèria.  
  
Tercera. Instruccions de compliment d'esta orde  
Se autoritza la Direcció General de Tributs i Joc per a dictar les instruccions necessàries per al compliment del que disposa la present orde.  
  
  
  
DISPOSICIONS TRANSITÒRIES  
  
Primera. Liquidació de l'excés de la quantia de la borsa acumulada  
Si a l'entrada en vigor d'esta orde alguna sala de bingo té una dotació de la borsa acumulada corresponent a prima i prima extra, l'import de la qual excedix dels límits establits en l'apartat 3 de l'annex, en relació amb la categoria de la sala, la quantitat excedent es destinarà, per mitjà de la seua assignació corresponent, al premi de prima i prima extra fins a la seua liquidació total, i se li concedirà per a això un termini màxim de tres mesos.  
Fins que es produïsca la liquidació indicada, únicament podran superar-se els límits establits en l'apartat 3, per l'import corresponent a l'excés que es liquida.  
  
Segona. Cartons expedits d'acord amb la normativa anterior  
Els cartons expedits per la Conselleria d'Hisenda i Administració Pública, les normes del dors dels quals queden modificades a l'entrada en vigor d'esta orde, seran vàlids i podran ser venuts fins a esgotar existències, encara que amb els percentatges de premis establits en la present norma.  
Les sales de bingo, mentres venguen cartons el dors dels quals no s'adeqüe als vigents percentatges de premis, hauran d'informar del que disposa la present orde, almenys, en un lloc visible del Servici d'Admissió i de la Sala de Joc.  
  
  
DISPOSICIÓ DEROGATÒRIA  
  
Única. Derogació normativa  
Queden derogades quantes normes del mateix rang o d'un rang inferior s'oposen al que disposa la present orde.  
  
  
DISPOSICIÓ FINAL  
  
Única. Entrada en vigor  
Esta orde entrarà en vigor l'endemà de la seua publicació en el Diari Oficial de la Comunitat Valenciana.  
  
València, 15 de desembre de 2014  
  
El conseller d'Hisenda i Administració Pública,  
JUAN CARLOS MORAGUES FERRER  
  
  
ANNEX  
Modificació de l'annex del Reglament del Joc del Bingo aprovat pel Decret 43/2006, de 31 de març, del Consell  
  
Es modifica l'annex del Reglament del Joc del Bingo aprovat pel Decret 43/2006, de 31 de març, del Consell, en els seus apartats 1, 2 i 3, que queden redactats en els termes següents:  
  
1. Dotació de premis  
La quantitat a distribuir en cada partida es fixa en el 69 % del valor facial de la totalitat dels cartons venuts en cada partida, que es portarà a efecte de la manera següent:  
a) Al premi de línia: 9 %.  
b) Al premi de bingo: 47 %  
c) Als premis de borsa acumulada 13 %.  
  
2. De l'import de la borsa acumulada, s'assignaran en cada partida els percentatges destinats a cada un dels premis de prima, prima extra i bingo acumulat, dotats com a mínim amb el 0,1 % i arredonits en percentatges de 0,1 %, i haurà de dotar-se obligatòriament cada premi, excepte quan haja aconseguit el seu límit cada un dels dits premis, i en este cas, es destinarà la dotació a la resta de premis que componen la borsa. Quan els tres premis hagen aconseguit la seua dotació es destinarà la detracció prevista per a estos als premis de línia i bingo, i es mantindrà la proporció per a estos del 9 % i 47 %.  
  
3. La borsa acumulada  
Es dividix en dos reserves independents, una d'estes configurada pels premis de prima i prima extra, i l'altra, pel premi de bingo acumulat, que es descriuen a continuació:  
a) Prima: valor mínim 50 euros, valor màxim 1.200 euros, en múltiples de 50 euros. Orde d'extracció: bola 54 o anterior.  
b) Prima extra: valor mínim 10 euros i valors compresos entre 50 euros i 2.000 euros, en múltiples de 50 euros. Les partides de prima extra de valor superior a 1.000 euros, només podran jugar-se a raó d'una partida per setmana.  
c) Bingo acumulat: les quantitats fixades com a límit màxim per a la dotació del bingo acumulat són les compreses entre mil euros (1.000 ?) en trams de mil fins a deu mil euros (10.000 ?) i a partir del dit import fins a cinquanta mil euros (50.000 ?), en múltiples de deu mil euros. L'escala de bola d'extracció serà la següent:  
- Bola 40 o anterior: seixanta per cent (60 %) de la dotació del bingo acumulat.  
- Bola 41: vint per cent (20 %) de la dotació del bingo acumulat.  
  
  
Dins de la borsa de premis es configura una dotació, independent de la corresponent al premi de bingo acumulat, destinada als premis de prima i prima extra de manera conjunta. L'import d'esta dotació no podrà excedir, segons la categoria de cada sala de les quanties següents:  
  
- Sales de primera categoria: import màxim acumulable 40.000 -  
- Sales de segona categoria: import màxim acumulable 30.000 -  
- Sales de tercera categoria: import màxim acumulable 20.000 -  
  
Una vegada la quantitat acumulada en la dotació de la borsa per als premis de prima i prima extra arriba als imports assenyalats, segons quina siga la categoria de la sala, la dotació prevista per a la dita borsa es destinarà a incrementar els premis ordinaris de línia i bingo, en el percentatge establit en el present reglament per a cada un d'estos, sempre que el premi de bingo acumulat també haja aconseguit el seu límit.  
  
La dotació de la borsa per als premis de prima i prima extra es distribuirà entre ambdós, en la forma en què l'empresa titular de l'autorització considere convenient, i cada un d'estos premis funcionarà de forma independent.


Còpia Permalink ELI